นายกรัฐมนตรี ร่วมพิธีแสดงเจตจำนงเดินหน้าสร้างโรงงานพลาสติกชีวภาพแบบครบวงจรแห่งใหม่ในไทย
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า วานนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เป็นประธานในพิธีแสดงเจตจำนงเดินหน้าสร้างโรงงานพลาสติกชีวภาพแบบครบวงจรแห่งใหม่ในประเทศไทย สนับสนุนโมเดลเศรษฐกิจสู่การพัฒนาที่ยั่งยืน ระหว่างบริษัท GC International Corporation บริษัทย่อยของบริษัท พีทีทีโกลบอล เคมิคอล จำกัดมหาชน และบริษัท Cargill Incorporated ผ่านระบบ Video Conference ทั้งนี้เพื่อตอบสนองต่อความต้องการใช้วัสดุที่ยั่งยืนให้ตลาดโลก และเป็นหนึ่งในโครงการที่สนับสนุนโมเดลเศรษฐกิจสู่การพัฒนาที่ยั่งยืน สร้างสมดุลทั้งมิติเศรษฐกิจ สังคม สิ่งแวดล้อมและยกระดับความสามารถในการแข่งขัน พร้อมขับเคลื่อนให้ประเทศไทยบรรลุเป้าหมายการพัฒนาที่ยั่งยืนของโลกตามเป้าหมายที่วางไว้นายกรัฐมนตรี ย้ำว่ารัฐบาลให้ความสำคัญกับโครงการต่างๆ ที่เกี่ยวข้องกับนโยบาย BCG เพราะจะเป็นส่วนสำคัญในการกระตุ้นระบบเศรษฐกิจของประเทศสำหรับโรงงานนี้ ใช้เทคโนโลยีพลาสติกชีวภาพ อันดับหนึ่งของโลกและใช้น้ำตาลจากอ้อยจากเกษตรกรในประเทศไทยเป็นวัตถุดิบ ซึ่งจะช่วยขยายฐานพันธมิตรในตลาด Bio รวมถึงการผลิตและการพัฒนาผลิตภัณฑ์ต่างๆ เพื่อตอบสนอง ต่อความต้องการด้านการใช้วัสดุที่ยั่งยืน โครงการนี้มีมูลค่าการลงทุนมากกว่า 20,000 ล้านบาท ตั้งอยู่ที่จังหวัดนครสวรรค์